Αποτελούν ένα από τα βασικά εξαρτήματα του συστήματος διεύθυνσης του αυτοκινήτου. Είναι μακριές μεταλλικοί ράβδοι – σύνδεσμοι, που βρίσκονται εκατέρωθεν των εμπρόσθιων τροχών του αυτοκινήτου, μεταξύ της κρεμαγιέρας του τιμονιού και των τροχών. Αποτελούν τον ενδιάμεσο σύνδεσμο, ανάμεσα στην κρεμαγιέρα και τα ακρόμπαρα κάθε τροχού, με τα οποία βρίσκονται σε άμεση επαφή και συνέχεια. Τα ημίμπαρα συνδέονται μέσω ειδικής μπίλιας, και συγκρατούν το σύστημα ρακόρ – πινιόν – άξονα της κρεμαγιέρας, και για το λόγο αυτό, είναι, συνήθως, κατασκευασμένα, για μεγαλύτερη αντοχή, από χάλυβα ή ατσάλι. Βοηθούν στην μεταβίβαση της αρχικά περιστροφικής κίνησης-ροπής στρέψης, από την κολόνα του τιμονιού στην κρεμαγιέρα, με την βοήθεια της οποίας η περιστροφική κίνηση μετατρέπεται σε γραμμική, κι από εκεί μέσω των ημίμπαρων, η κίνηση μετατρέπεται και πάλι σε περιστροφική, ως προς τον κατακόρυφο άξονα και το άκρο στήριξης τους στο αμάξωμα, ώστε να μπορούν να στρίβουν με ασφάλεια οι τροχοί του αυτοκινήτου.